Imtella' Frar 15, 2021 - Aġġornata 15 Ta' Frar, 2021 10:01am Il-President tal-Istati Uniti Joe Biden talab lill-Kungress biex mingħajr ebda dewmien tibda riforma fuq il-liġi tal-armi, flimkien ma' projbizzjoni fuq 'assault weapons'. Biden qal dan f'diskors fit-tielet anniversarju tal-attakk fl-iskola ta' Parkland fi Florida. Hu saħaq li madwar l-Istati Uniti kollha hemm nies li sofrew minħabba li tilfu lil xi ħadd għażiż għalihom kawża tal-vjolenza bl-armi. Fl-2018, 17-il persuna inqatlu f'din l-iskola. Fid-diskors tiegħu ukoll, Biden talab anke l-introduzzjoni ta' background checks għal kull min jixtri arma, flimkien ma' projbizzjoni fuq ċertu tip ta' munizjon.